b'\n_START_ARTICLE_\nVaivatonta\n_START_PARAGRAPH_\nVaivatonta-sarja on WSOY:n 1960-luvulla kustantama kielenopetussarja. Se perustuu l\xc3\xa4hinn\xc3\xa4 kielten omatoimiseen opiskeluun erityisesti matkailijoiden tarpeisiin ja suunniteltu edulliseksi. Osittain sarjaa markkinoitiin laajan Tiedon portaat -sarjan oheistuotteena._NEWLINE_Sarjaan oli valittu keskeiset eurooppalaiset kielet. Kuhunkin osaan kuului noin satasivuinen kirjanen t\xc3\xa4rkeimmist\xc3\xa4 k\xc3\xa4ytt\xc3\xb6fraaseista ja sanoista. Kirjasen lis\xc3\xa4ksi kuhunkin osaan kuului pieni LP-levy, jossa syntyper\xc3\xa4inen kielenpuhuja \xc3\xa4\xc3\xa4nsi osan kirjasen sis\xc3\xa4ll\xc3\xb6st\xc3\xa4. Oppaan laatijoiksi oli palkattu tunnettuja kielenopettajia.'